NWU & U_Des 2019_eagi
Eagi simboliseer ons toewyding om die lewe met kreatiwiteit aan te pak en uit te styg bo die res.
Ons vertrou dat julle die volgende stories interessant sal vind:
Staatmaker deur die IFIP vereer
Dr Lynette Drevin, medeprofessor en vakhoof by die Skool vir Rekenaarwetenskap en Inligtingstelsels, het 'n IFIP-dienstoekenning ontvang. Dit was tydens die internasionale federasie vir inligtingsverwerking (International Federation for Information Processing) se algemene vergadering wat van 25 tot 28 Junie in Lissabon, Portugal gehou is.
Kommersialiseringspesialis ontvang gesogte toekenning
Senior kommersialiseringspesialis FR Bezuidenhout het onlangs die toekenning vir vroeë loopbaanuitnemendheid (die Early Career Excellence award) in innovasiebestuur van die Departement van Wetenskap en Innovasie en die Suider-Afrikaanse Navorsing en Innovasiebestuursvereniging ontvang. FR is van die Tegnologie-oordrag en Innovasie-ondersteuningskantoor.
Universiteit werk saam aan mentorskapprogram vir navorsers Die NWU en Mahidol
Prof Karl Peltzer en prof Supa Pengpid van die Mahidol Universiteit in Thailand het onlangs die kampus in Mahikeng besoek om as deel van die toekenning vir die Universiteitskapasiteitsontwikkelingsprogram akademiese en navorsingsmentorskap aan opkomende navorsers te verskaf.
Prof Elmarie van der Schyff van die Fakulteit Regte is as regter in die Gautengse afdeling van die Hoë Hof
aangestel nadat president Ramaphosa haar aanstelling hierdie week bekragtig het.
Die NWU se Maggie as Mev Afrika Internasionaal gekroon
Nadat Maggie Jasson van die Fakulteit Opvoedkunde onlangs teen 27 vroue in die Afrika-kompetisie te staan gekom het, is sy as Mev Afrika Internasionaal 2020 gekroon.
Studente pas radiobiologieteorie in die praktyk toe
Suid-Afrika het net een nasionale instelling met 'n radiobiologielaboratorium, en 'n mens kry nie aldag die geleentheid om dit te besoek nie.
Vir die BScHonns-studente van die Sentrum vir Toegepaste Stralingswetenskap- en tegnologie op die kampus in Mahikeng was 'n onlangse navorsingsuitstappie na hierdie instelling in Kaapstad 'n groot hoogtepunt.